Diari Oficial de la Generalitat Valenciana


Sumari del DOGV 3496, del 17-05-1999 (1999/3737)

ORDRE de 14 d'abril de 1999, de la Conselleria de Benestar Social, per la qual es convoquen els Premis de la Generalitat Valenciana en Matèria de Drogodependències i Altres Addiccions 1999, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3737


Data del document
:   14-04-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * toxicomania
    * distinció honorífica

ORDRE de 14 d'abril de 1999, de la Conselleria de Benestar Social, per la qual es convoquen els Premis de la Generalitat Valenciana en Matèria de Drogodependències i Altres Addiccions 1999, en l'àmbit de la Comunitat Valenciana. [1999/M3737]
  
La Llei 3/1997, de 16 de juny, de la Generalitat Valenciana, sobre Drogodependències i altres Trastorns Addictius, estableix al seu article 3 els principis rectors de les actuacions que en la matèria es desenvolupen en la Comunitat Valenciana i en resulta especialment rellevant l'establit en l'apartat 2 "la promoció activa d'hàbits de vida saludable i d'una cultura de salut que incloga el rebuig del consum de drogues, així com la solidaritat i la tolerància, el suport i l'assistència a les persones amb problemes de drogodependències" i en l'apartat 4 "la consideració prioritària de les polítiques i les actuacions preventives en la matèria".
  
Per altra part, l'article 4 de l'esmentada Llei 3/1997, encomana a les administracions públiques la promoció de programes i actuacions tendents a "modificar les actituds i els comportaments de la població en general respecte a les drogodependències i generar una consciència social solidària i participativa".
  
Com a conseqüència d'aquests mandats legals, el Govern Valencià ha planificat i desenvolupat polítiques i programes encaminats a promoure la sensibilització social i la participació activa de la societat civil valenciana en la resolució dels programes associats al consum de drogues. El treball desplegat per la iniciativa social en el procés de normalització social de les drogodependències ha estat digna d'encomi. És per això que el Govern Valencià, a través de la Conselleria de Benestar Social, convoca aquests premis amb la finalitat de reconéixer l'interés dels professionals i de les entitats públiques i privades per contribuir a la consecució d'una societat valenciana compromesa activament en el rebuig al consum de drogues i en el suport a l'assistència i incorporació social de les persones amb problemes de drogodependències.
  
Per això i fent ús de les facultats que em confereix l'article 35.II) de la Llei 5/1983, de 30 de desembre, de Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i l'article 2 del Decret 37/1997, de 26 de febrer, del Govern Valencià, amb el qual s'aprova el Reglament Orgànic i Funcional de la Conselleria de Benestar Social.
  
ORDENE
  
Article 1. Objecte
  
Aquesta ordre té per objecte convocar un concurs públic per a la concessió dels Premis de la Generalitat Valenciana en Matèria de Drogodependències i Altres Addiccions 1999, en l'àmbit de la Comunitat Valenciana i aprovar les bases per les quals es regiran, que s'incorporen com a annex a aquesta ordre.
  
Article 2. Finançament
  
Els premis que regula aquesta ordre es finançaran amb càrrec als Pressupostos de la Generalitat Valenciana per a 1999, secció 16, servei 02, programa pressupostari 313.20 Drogodependències i Altres Addiccions, per un import total màxim de quatre milions dos-centes mil pessetes (4.200.000 PTA), d'acord amb el següent desglossament:
  
- Modalitat a) Premis Mitjans de Comunicació Social, s'hi destinaran un màxim de cinc-centes mil pessetes (500.000 PTA), situats en la línia de subvenció 406, i
  
- Modalitat b) Premis de Prevenció, s'hi destinaran un màxim de tres milions set-centes mil pessetes (3.700.000 PTA), situats en la línia de subvenció 4.07.
  
Disposicions finals
  
Primera
  
La Conselleria de Benestar Social es reserva el dret de difondre i publicar, totalment o parcialment, el contingut dels treballs, projectes o programes que resulten premiats, durant el temps màxim de dos anys.
  
Segona
  
S'autoritza el director general de Drogodependències perquè, en l'àmbit de les seues competències, adopte les resolucions necessàries per al desenvolupament i l'execució d'aquesta ordre.
  
Tercera
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
Contra aquesta ordre de convocatòria de premis, que exhaureix la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a l'òrgan que va dictar l'acte impugnat, en el termini de dos mesos des de la seua publicació al Diari Oficial de la Generalitat Valenciana, d'acord amb el que disposa l'apartat primer, lletra a) de l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puga exercitar-ne qualsevol altre que estime procedent i sense perjudici del recurs potestatiu de reposició. regulat en l'article 116 de la Llei 30/1992, de 26 de novembre.
  
València, 14 d'abril de 1999
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases de la convocatòria dels Premis de la Generalitat Valenciana en Matèria de Drogodependències i Altres Addiccions 1999, en l'àmbit de la Comunitat Valenciana.
  
Primera. Finalitat de la convocatòria
  
L'objectiu general d'aquesta convocatòria de premis és contribuir a dinamitzar, promoure i reconéixer els professionals i les entitats públiques i privades de la Comunitat Valenciana que treballen en l'àmbit de la prevenció de les drogodependències i altres addiccions i que hauran desenvolupat treballs i programes durant el bienni 1998/1999.
  
Segona. Modalitat i quantia dels premis
  
2.1. Es convoquen dos modalitats de premis:
  
Modalitat a) Premis Mitjans de Comunicació Social, i
  
Modalitat b) Premis de Prevenció, que es dividirà en quatre àmbits:
  
- Àmbit escolar.
  
- Àmbit Familiar.
  
- Àmbit Comunitari.
  
- Àmbit Laboral.
  
2.2. Quantia dels premis:
  
- La modalitat a): Premis Mitjans de Comunicació Social, està dotada amb dos premis: el primer per un import de 300.000 pta. i el segon amb un import de 200.000 pessetes.
  
- Cada un dels quatre àmbits que integren la modalitat b) Premis de Prevenció, està dotada amb tres premis: el primer amb un import de 300.000 pessetes; el segon amb 200.000 pessetes i el tercer amb 175.000 pessetes i dos accèssits de 125.000 pessetes cadascun.
  
2.3. En cas que quedara deserta alguna de les modalitat i/o àmbits, podran atorgar-se fins un màxim de dos accèssits addicionals per modalitat i/o àmbit, dotats amb 100.000 pessetes brutes, si la comissió tècnica avaluadora estima que hi ha treballs i programes que el mereixen.
  
2.4. Les quantitats esmentades en els punts anteriors estaran subjectes a les retencions que escaiga segons la legislació vigent.
  
Tercera. Concursants i característiques dels treballs i programes.
  
3.1. A la modalitat a) Premis Mitjans de Comunicació Social, hi podran optar els articles o reportatges, fotografies, programes de ràdio i de televisió que tracten sobre les drogodependències i/o altres addiccions, que hauran estat publicats o emesos en qualsevol mitjà de comunicació imprés o audiovisual de la Comunitat Valenciana, o en aquells mitjans d'àmbit nacional, en la seua edició de la Comunitat Valenciana, la data de publicació/emissió dels quals estiga conclosa en els 12 dotze mesos anterior al tancament d'aquesta convocatòria o que estiguen realitzant-se quan aquesta es clou, sempre que se'n puguen presentar resultats parcials.
  
A la modalitat b) Premis de Prevenció, en els quatre àmbits (escolar, familiar, comunitari i laboral) podran optar els professionals i les entitats públiques i privades, associacions, fundacions, sindicats, col·legis professionals, empreses, etcétera, que hauran desenvolupat un projecte o programa de prevenció de les drogodependències i/o altres trastorns addictius, la data de finalització dels quals estiga conclosa els 12 mesos anteriors al tancament d'aquesta convocatòria o que s'estiguen realitzant quan aquesta es clou, sempre que se'n puguen presentar resultats parcials.
  
3.2. Els treballs/programes presentats tractaran obligatóriament sobre temes relacionatas amb les dorogodependències y altres addiccions. La comissió tècnica avaluadora tindrà en compte en avaluar els treballs i programes el seu rigor, tècnic i científic, l'originalitat, l'eficacia i l'eficiència i la participació i sinergia social.
  
Quarta. Presentació dels treballs i documentació
  
4.1. Les entitats i professionals que participen en la convocatòria dels premis que regula aquesta ordre hauran de presentar la seua sol·licitud, segons el model que figura com a annex II, al Registre de la Conselleria de Benestar Social (Direcció General de Drogodependències), siti al passeig de l'Albereda, número 16, 46990 València, amb indicació en el sobre de la modalitat i de l'àmbit a què es presenten, sense perjudici de l'establert en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2. Els treballs i programes de comunicació i prevenció es presentaran en tres còpies i hauran d'anar acompanyats de:
  
1) Dades d'identificació del programa.
  
2) Relació de l'equip de professionals, col·laboradors i voluntaris que hi han participat, amb indicació del responsable tècnic i institucional, si s'escau, i la seua dedicació horària.
  
3) Determinació dels objectius: generals i específics, que es pretenguen assolir, impacte del programa, descripció de la població elegida i característiques de l'entorn, nombre d'usuaris potencials i/o reals.
  
4) Contingut tècnic del programa: adequació dels objectius proposats, indicadors d'avaluació i control, recursos humans i materials, coordinació institucional i participació social.
  
5) Pla de treball: activitats i calendari de realització.
  
6) Pressupost: fonts de finançament del projecte.
  
7) Avaluació del programa.
  
8) Autorització expressa de l'autor o dels autors a la Conselleria de Benestar Social per a la publicació, la reproducció i/o la difusió, total o parcial, del treball i/o programa presentat. Si aquest resulta premiat. L'autorització es presentarà segons el model que s'adjunta com a annex III.
  
9) La documentació que els sol·licitants estimen necessària a fi de facilitar els treballs de la comissió tècnica avaluadora.
  
Cinquena. Termini de presentació
  
El termini de presentació dels treballs i programes començarà l'endemà de la publicació d'aquesta convocatòria al Diari Oficial de la Generalitat Valenciana i finalitzarà el dia 1 de setembre de 1999, a les 12.00 hores.
  
Sisena. Comissió tècnica i avaluadora
  
6.1. La selecció dels projectes i programes i la proposta de concessió de premis serà realitzada per una comissió tècnica avaluadora composta per:
  
President: el director general de Drogodependències o persona en qui delegue.
  
Vicepresident: el director de l'Institut d'Investigació en Drogodependències (INID) de la Universitat Miguel Hernández d'Elx o persona en qui delegue.
  
Vocals: la secretària tècnica de la Direcció General de Drogodependències, un representant de la Societat Espanyola d'Estudis sobre l'Alcohol, l'Alcoholisme i les altres Toxicomanies (socidrogalcohol) i un representant de la Societat Espanyola de Toxicomanies (SET).
  
Secretari: un funcionari tècnic de la Direcció General de Drogodependències.
  
Els representants de les societats científiques seran designats pel seu president i els funcionaris per qui depenguen orgànicament i funcionalment.
  
6.2. La comissió tècnica avaluadora podrà sol·licitar l'assessorament d'aquells professionals que considere oportú per completar la valoració dels projectes i programes presentats, així mateix, podrà comprovar mitjançant una entrevista aquells aspectes adduïts pels sol·licitants que considere d'interés.
  
6.3. El funcionament de la comissió s'ajustarà al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Resolució de sol·licituds
  
7.1. La consellera de Benestar Social, a proposta de la comissió tècnica avaluadora a què es refereix la base sisena, dictarà resolucions de concessió dels premis, que es faran públiques i es comunicaran a les entitats i als professionals guardonats.
  
El termini màxim per tramitar i resoldre els expedients serà d'1 mes comptador des de la data de finalització del termini de presentació de les corresponents sol·licituds fixat en aquesta ordre. S'entendran desestimades aquelles sol·licituds sobre les quals no recaiga resolució expressa en l'esmentat període, sense perjudici del que es dispose quan es dicte la corresponent resolució.
  
7.2. Els treballs i programes presentats que no resulten premiats podran ser retirats de la Direcció General de Drogodependències de la Generalitat Valenciana en el termini d'un mes, després de publicada la resolució de la convocatòria i seran destruïts els que no siguen retirats en l'esmentat període.
  
7.3. Les entitats i els professionals guardonats amb els premis rebran de la Conselleria de Benestar Social una certificació acreditativa d'aquests.
  
7.4. La Conselleria de Benestar Social es reserva la facultat de deixar deserta, totalment o parcialment, l'adjudicació dels premis convocats i d'interpretar el contingut de les bases.
  
La dotació dels premis declarats deserts es podrà destinar a l'ampliació dels altres, tant pel que fa a la quantitat dels premis com a la quantia de la concessió.
  
Vuitena. Recursos
  
8.1. Contra les resolucions de la consellera de Benestar Social, expressa o presumpta, que exhaurirà la via administrativa, s'hi podrà formular un recurs contenciós administratiu, que serà interposat en la forma, en el termini i en les condicions que determine la llei reguladora de l'esmentada jurisdicció.
  
8.2. En tot cas, per tal de fer valer els efectes dels actes presumptes contra l'administració i contra tercers, així com per a la interposició, si s'escau, del recurs corresponent contra les resolucions presumptes, caldrà que, amb caràcter previ, l'interessat acredite l'eficàcia de l'acte presumpte d'acord amb el que disposa l'article 44 de la Llei de Règim Jurídic de les Administracions Públiques i del Procediment Administratiu Comú.
  
Novena. Formes de pagament
  
9.1. Els premis es lliuraran a les entitats i als professionals beneficiaris a partir de la resolució de concessió realitzada per la consellera de Benestar Social.
  
9.2. Les entitats i els professionals beneficiaris dels premis superiors a les 300.000 pessetes, hauran d'acreditar, abans del cobrament, que es troben al corrent en el compliment de les seues obligacions tributàries i amb la Seguretat Social, segons el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996), que es remet als articles 7, 8 i 9 del Reial Decret 390/1996 (BOE núm. 70, de 21.03.1996) respecte a les concretes obligacions i a la forma en què cal realitzar l'acreditació. En els supòsits en què és admissible la simple aportació de les sol·licituds de certificats, això s'entendrà sense perjudici de l'obligació de presentar els corresponents certificats per part dels beneficiaris.
  
ANNEX II
  
Sol·licitud de participació en els
  
Premis de la Generalitat Valenciana en Matèria
  
de Drogodependències i Altres Addiccions 1999
  
Dades del/s participant/s i/o representant autoritzat:
  
Cognoms ... Nom ... NIF ...
  
Domicili ... Localitat ... Codi postal ... Província ...
  
Telèfon ... Fax ... Correu electrònic ...
  
Participe:
  
A títol individual.
  
Com a representant de l'entitat (associació, fundació, institució...)
  
Domicili ... Localitat ... Codi postal ... Província ...
  
Telèfon .. Fax ... Correu electrònic ...
  
Persones que componen l'equip professional i/o autors del treball / programa:
  
Modalitat i àmbit la qual concurse:
  
Modalitat a) Premis Mitjans de Comunicació Social, i
  
Modalitat b) Premis de Prevenció, que es divideix en quatre àmbits:
  
- Àmbit escolar.
  
- Àmbit familiar.
  
- Àmbit comunitari.
  
- Àmbit laboral.
  
Dades del treball / programa que presentà:
  
Títol: ...
  
Característiques del material: ...
  
SOL·LICITE: Ser admés com a participant en els Premis de la Generalitat Valenciana en Matèria de Drogodependències i Altres Addiccions 1999, en modalitat ..., àmbit ..., i a aquest efecte adjunte el material i la documentació exigida en las bases de la convocatoria i accepte aquestes en la seua totalitat.
  
AUTORITZE: La Conselleria de Benestar Social, per publicar, reproduir i difondre, totalment o parcialment, el treball / programa presentat si aquest resulta premiat.
  
..., ... de ... de 1999
  
(firma)
  
Conselleria de Benestar Social
  
Direcció General de Drogodependències
  
Passeig de l'Albereda, número 16, 46736 València
  
ANNEX III
  
Cognoms ... Nom ... NIF ...
  
Domicili ... Localitat ... Codi postal ... Província ...
  
DECLARE: Que no existeix cap tipus de problema per a la publicació, exhibició, reproducció, emissió o difusió, total o parcial, dels textos i imatges que apareixen en el treball / programa titulat ..., del qual sóc autor i presente a la convocatòria dels Premis de la Generalitat Valenciana en matèria de Drogodependències i altres addiccions 1999, en la modalitat ..., àmbit ..., i que em compromet a assumir qualsevol tipus de responsabilitat que per aquest motiu poguera derivar-se.
  
I perquè conste, firme.
  
..., ... de ... de 1999